Karl August Genzken (8. kesäkuuta 1885 Preetz, Holstein – 10. lokakuuta 1957 Hampuri, Länsi-Saksa) oli saksalainen natsilääkäri, joka teki keskitysleirivangeilla lääketieteellisiä kokeita toisen maailmansodan aikana. Hän oli Waffen-SS:n kenraalimajuri ja SS:n lääkintäjaoston komentaja. Hänet tuomittiin Nürnbergin lääkärioikeudenkäynnissä lopulta 20 vuodeksi vankeuteen.